*Projekts*

2013. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Grozījumi Ministru kabineta 2008.gada 5.februāra noteikumos Nr.80 „Personas datu aizsardzības speciālista apmācību kārtība”**

*Izdoti saskaņā ar*

*Fizisko personu datu aizsardzības likuma 21.1 panta otro daļu*

Izdarīt Ministru kabineta 2008.gada 5.februāra noteikumos Nr.80 „Personas datu aizsardzības speciālista apmācību kārtība” (Latvijas Vēstnesis, 2008, 22.nr.) šādus grozījumus:

1. Izteikt 3. punktu šādā redakcijā:

„3. Lai kļūtu par speciālistu un sagatavotos kvalifikācijas pārbaudījumam (turpmāk – pārbaudījumam), pretendents apgūst profesionālo kompetenci šādos jautājumos:

3.1. personas datu aizsardzības jēdziens, termini un definīcijas, kas saistītas ar personas datu aizsardzību;

3.2. Fizisko personu datu aizsardzības likuma piemērošanas joma;

3.3. personas datu aizsardzība un speciālās tiesību normas;

3.4. personas datu aizsardzības principi;

3.5. datu subjekta tiesības un datu subjekta piekrišana personas datu apstrādei;

3.6. pārziņa un personas datu operatora pienākumi, t.sk. obligātās tehniskās un organizatoriskās prasības;

3.7. sensitīvu personas datu apstrāde;

3.8. personas datu nodošana ārpus Eiropas Savienības vai Eiropas Ekonomikas zonas dalībvalsts;

3.9. personas datu aizsardzības uzraudzības iestāde, tās funkcijas, uzdevumi un kompetence, kā arī kārtība, kādā tās īsteno;

3.10. sankcijas, personai nodarīto kaitējumu vai radīto zaudējumu atlīdzināšana, personas datu aizsardzības jomā.”

2. Izteikt 9.1. apakšpunktu šādā redakcijā:

„9.1. zināšanas un vismaz trīs gadu praktiskā darba pieredze personas datu aizsardzībā.”

3. Aizstāt 24. punktā vārdu „pielikums” ar skaitli un vārdu „1. pielikums”.

4. Aizstāt 26. punktā vārdu „speciālistu” ar vārdiem „speciālistiem izsniegto apliecību”.

5. Papildināt noteikumus ar 27., 28., 29., 30., 31., 32. un 33. punktu šādā redakcijā:

„27. Lai uzturētu spēkā speciālista kvalifikāciju, speciālists, kurš vismaz divus gadus ir reģistrēts inspekcijā kā pārziņa norīkotais speciālists, katru gadu izpilda šādas prasības:

27.1. piedalās profesionālās kvalifikācijas paaugstināšanas pasākumos, ko organizē inspekcija (ne mazāk kā 6 akadēmiskās stundas);

27.2. piedalās profesionālās kvalifikācijas paaugstināšanas pasākumos, ko organizē citi apmācību organizētāji ar specializāciju tiesību zinātņu, personas datu aizsardzības, informācijas tehnoloģiju vai līdzīgā jomā (ne mazāk kā 6 akadēmiskās stundas).

28. Kvalifikācijas iegūšanas pirmajā gadā speciālistam, lai nodrošinātu atbilstību šo noteikumu 27.punktā minētajām prasībām, nav jāpiedalās profesionālās kvalifikācijas paaugstināšanas pasākumos.

29. Speciālists ne ātrāk kā sešus mēnešus pirms un ne vēlāk kā vienu gadu pēc speciālistam izsniegtās apliecības derīguma termiņa beigām iesniedz inspekcijā iesniegumu par speciālista kvalifikācijas pagarināšanu vai atjaunošanu un apliecības izsniegšanu, pievienojot profesionālās kvalifikācijas paaugstināšanas apliecinājumu (2.pielikums).

30. Inspekcija desmit darba dienu laikā pieņem lēmumu par speciālista kvalifikācijas pagarināšanu vai atjaunošanu un apliecības izsniegšanu, ja speciālists ir ievērojis šo noteikumu 27. punktā minētās prasības.

31. Lai uzturētu spēkā speciālista kvalifikāciju, speciālists, kurš nav ievērojis šo noteikumu 27. punktā minētās prasības, kārto pārbaudījumu inspekcijā. Speciālists ne ātrāk kā sešus mēnešus pirms un ne vēlāk kā vienu gadu pēc speciālistam izsniegtās apliecības derīguma termiņa beigām, iesniedz inspekcijā iesniegumu par pārbaudījuma kārtošanu, pievienojot šo noteikumu 16.3. apakšpunktā minēto dokumentu.

32. Līdz 2015. gada 1. janvārim šo noteikumu 9.1. apakšpunkta prasības neattiecas uz lektoriem, kuri lasa priekšmetus profesionālās kompetences apgūšanai.

33. Speciālists, kura apliecības derīguma termiņš ir līdz 2014.gada 31.decembrim, lai uzturētu spēkā speciālista kvalifikāciju, šo noteikumu 27. punktā minētās prasības izpilda vienu reizi, bet ne vēlāk kā līdz 2014.gada 31.decembrim.”

7. Aizstāt pielikumā vārdu „pielikums” ar skaitli un vārdu „1. pielikums”

8. Papildināt noteikumus ar 2.pielikumu šādā redakcijā:

“2.pielikums

Ministru kabineta

2008.gada 5.februāra

noteikumiem Nr. 80

 Datu valsts inspekcijai

**Profesionālās kvalifikācijas paaugstināšanas apliecinājums**

1. **Vispārīgā informācija**

Speciālista vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārziņa, kas reģistrējis personas datu aizsardzības speciālistu Datu valsts inspekcijā, vārds, uzvārds, personas kods (juridiskajai personai — nosaukums un reģistrācijas numurs), adrese un tālruņa numurs.

Speciālista tālruņa numurs \_\_\_\_\_\_\_\_\_\_\_

Speciālista faksa numurs (ja ir) \_\_\_\_\_\_\_\_\_\_\_\_\_\_\_\_\_\_\_\_

E-pasta adrese \_\_\_\_\_\_\_\_\_\_\_\_\_\_\_

1. **Informācija par profesionālās kvalifikācijas paaugstināšanas pasākumiem**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pasākuma veids un nosaukums | Pasākuma norises laiks un vieta | Īss pasākumā izskatāmājautājuma apraksts | Speciālista secinājumi un komentāri | Pasākuma norises ilgums (akadēmiskās stundas) | Pievienotais dokuments vai cits informācijas avots, kas apliecina pasākuma norises laiku, vietu, izskatāmos jautājumus un speciālista dalību pasākumā |
|  |  |  |  |  |  |  |

Apliecinu, ka sniegtās ziņas par profesionālās kvalifikācijas paaugstināšanas pasākumiem ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(speciālista paraksts) (datums)”

Ministru prezidents V.Dombrovskis

Iesniedzējs:

tieslietu ministrs J.Bordāns

22.11.2013. 08:32

654

D.Voitiņa

67046135, Dana.Voitina@tm.gov.lv